CELEX: 62016TN0384
Language: hu
Date: 2016-07-20 00:00:00
Title: T-384/16. sz. ügy: 2016. július 20-án benyújtott kereset – Tri-Ocean Trading kontra Tanács

5.9.2016   
            
            
               HU
            
            
               Az Európai Unió Hivatalos Lapja
            
            
               C 326/30
            
         2016. július 20-án benyújtott kereset – Tri-Ocean Trading kontra Tanács
   (T-384/16. sz. ügy)
   (2016/C 326/53)
   Az eljárás nyelve: angol
   
      Felek
   
   
      Felperes: Tri-Ocean Trading (Georgetown, Kajmán-szigetek) (képviselők: P. Saini QC, R. Mehta barrister és N. Sheikh solicitor)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               a felperest érintő részében semmisítse meg a Szíriával szembeni korlátozó intézkedésekről szóló 2013/255/KKBP határozat módosításáról szóló, 2016. május 27-i (KKBP) 2016/850 tanácsi határozatot (HL 2016. L 141., 125. o.),
            
         
               —
            
            
               a felperest érintő részében semmisítse meg a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2016. május 27-i (EU) 2016/840 tanácsi végrehajtási rendeletet (HL 2016. L 141., 30. o.), valamint
            
         
               —
            
            
               a Tanácsot kötelezze a felperes költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes öt jogalapra hivatkozik.
   
               1.
            
            
               Az első, arra alapított jogalap, hogy nem teljesültek a megtámadott határozat, illetve a megtámadott rendelet mellékletébe való felvételnek a Szíriával szembeni korlátozó intézkedésekről szóló 2013/255/KKBP határozat („eredeti határozat”) 28. cikkének (1) bekezdésében és a szíriai helyzetre tekintettel korlátozó intézkedések meghozataláról szóló 36/2012/EU tanácsi rendelet („eredeti rendelet”) 15. cikke (1) bekezdésének a) pontjában meghatározott indokai.
            
         
               2.
            
            
               A második, a védelemhez való jog és a hatékony bírói jogvédelemhez való jog megsértésére alapított jogalap.
            
         
               3.
            
            
               A harmadik, arra alapított jogalap, hogy a Tanács sem a megtámadott határozat, sem a megtámadott rendelet tekintetében nem tett eleget az indokolási kötelezettségének.
            
         
               4.
            
            
               A negyedik, a felperes tulajdonhoz és jóhírnévhez való jogának indokolatlan és aránytalan korlátozására alapított jogalap.
            
         
               5.
            
            
               Az ötödik, a nyilvánvaló értékelési hibára alapított jogalap.